
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1496 


10 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση και τροποποίηση της 1017350/5552/ΔΕ- 
Β/15.2.2001 Α.Υ.Ο. περί ανακαθορισμού της καθ’ 
ύλην αρμοδιότητας μεταξύ των Δ.Ο.Υ, Τ.Ε.Κ., 
Π.Ε.Κ. και ΕΘ.Ε.Κ., σε θέματα φορολογικού ελέγ¬ 
χου, όπως τροποποιήθηκε και συμπληρώθηκε με 
τις 1049187/601/Α0006/18.5.2001, 1073344/8309/ 


ΔΕ-Β726.7.2001 και 1037823/4433/ΔΕ-Β723.4.2002 

Α.Υ.Ο. 1 

Τροποποίηση της 2/48229/0022/28.8.2003 κοινής 
υπου ργικής απόφασης για καθιέρωση απογευματι¬ 
νής εργασίας σε διακόσιους σαράντα πέντε (245) 

υπαλλήλους της Κ.Υ. του Υπ. Δικαιοσύνης. 2 

Παραχώρηση της χρήσης-εκμετάλλευσης της ζώνης 
αγκυροβολιού τουριστικών σκαφών στην θέση Τσι- 
ριμπή στον Λιμένα «Βαθύ» Ιθάκης Ν. Κεφαλληνίας 3 


Πιστοποίηση φορέων για τη συμπλήρωση δηλώσεων 

ΟΣΔΕ. 4 

Συμπλήρωση της 239241/5.6.2003 απόφασης του 
Υπουργού Γεωργίας περί μεταβίβασης στο Γενικό 
Γραμματέα, Γενικό Δ/ντή, της Γενικής Δ/νσης Ανά¬ 
πτυξης και Προστασίας Δασών και Φ.Π. και στον Δι¬ 
ευθυντή, της Δ/νσης Ανάπτυξης Δασικών Πόρωντης 
εξουσίας να υπογράφουν «Με εντολή Υπουργού»... 5 


ΑΠΟΦΑΣΕΙ Σ 

Αριθ. 1086408/7064/ΔΕ-Β' (1) 

Συμπλήρωση και τροποποίηση της 1017350/5552/ΔΕ- 
Β/15.2.2001 Α.Υ.Ο. περί ανακαθορισμού της καθ’ ύλην 
αρμοδιότητας μεταξύ των Δ.Ο.Υ, Τ.Ε.Κ., Π.Ε.Κ και 
ΕΘ.Ε.Κ, σε θέματα φορολογικού ελέγχου, όπως τρο¬ 
ποποιήθηκε και συμπληρώθηκε με τις 1049187/601/ 
Α0006/18.5.2001, 1073344/8309/ΔΕ-Β726.7.2001 και 
1037823/4433/ΔΕ-Β723.4.2002 Α.Υ.Ο. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 3του Ν. 2343/1995 (Α'211) «Αναδιοργά¬ 


νωση υπηρεσιών του Υπουργείου Οικονομικών και άλλες 
διατάξεις». 

β) Του άρθρου 20 του Ν. 2753/1999 (Α'-249) «Απλοποιή¬ 
σεις και ελαφρύνσεις στη φορολογία εισοδήματος και 
άλλες διατάξεις». 

γ) Του άρθρου 1 παρ. 5του Π.Δ. 280/1997 (Α'-203) «Ορ¬ 
γάνωση των Ελεγκτικών Κέντρων». 

δ) Του άρθρου 10 του Ν. 2771/1999 (Α'-280) «Περί Ειδι¬ 
κών λογαριασμών και άλλες διατάξεις». 

ε) Του άρθρου 1 παρ. 2του Π.Δ. 179/2000 (Α'-167) «Ορ¬ 
γάνωση των Τοπικών Ελεγκτικών Κέντρων και τροποποίη¬ 
σης του Π.Δ. 280/1997». 

στ) Της 1017350/5552/ΔΕ-Β715.2.2001 (Β'-223) απόφα¬ 
σή μας «Ανακαθορισμός της καθ’ ύλην αρμοδιότητας με¬ 
ταξύ των Δ.Ο.Υ., Τ.Ε.Κ., Π.Ε.Κ., ΕΘ.Ε.Κ., σε θέματα φορο¬ 
λογικού ελέγχου, όπως τροποποιήθηκε και ισχύει με την 
1049187/601/Α0006/18.5.2001 απόφασή μας (Β'-657) και 
συμπληρώθηκε με τις 1073344/8309/ΔΕ-Β726.7.2001 (Β'- 
1026) Α.Υ.Ο. και 1037823/4433/ΔΕ-Β723.4.2002 Α.Υ.Ο. 

ζ)Του άρθρου 32του Ν. 1828/1989 (Α'-2) «Αναμόρφωση 
της φορολογίας εισοδήματος και άλλες διατάξεις». 

η) Του Π.Δ. 551/1988 (Α'-259) «Οργανισμός Νομαρχιών 
(οργάνωση οικονομικών υπηρεσιών)». 

θ) Της περιπτ. β' της παρ. 4 του άρθρου 66, της παρα¬ 
γράφου 4 του άρθρου 68 του Ν. 2238/1994 (Α'-151) «Κύ¬ 
ρωση του Κώδικα Φορολογίας Εισοδήματος», καθώς και 
της παραγράφου 2 του άρθρου 49 του Ν. 2859/2000 
(Α' - 248) «Κύρωση Κώδικα Φόρου Προστιθέμενης Αξίας». 

ι) Του Π.Δ. 16/1989 (Α'- 6) «Κανονισμός λειτουργίας 
Δ.Ο.Υ. και των Τοπικών Γ ραφείων και καθήκοντα υπαλλή¬ 
λων αυτών», όπως τροποποιήθηκε και συμπληρώθηκε με 
το Π.Δ. 2/1999 (Α' - 2). 

ια)Την 1057037/1181/Α0006/ΠΘΛ. 1150/12.5.1998 Α.Υ.Ο 
(Β'-486) «Ανακαθορισμός της καθ’ ύλην αρμοδιότητας των 
Δ.Ο.Υ. Β'τάξης, σε θέματα προσωρινού και τακτικού φορο¬ 
λογικού ελέγχου, όπως τροποποιήθηκε και συμπληρώθηκε 
με τις 1089529/1366/Α0006/28.7.1998 (Β'-841) και 1052446/ 
7121/ΔΕ-Β/ΠΟΛ. 1206/7.6.2000 (Β'-755). 

ιβ) Του άρθρου 29Ατου Ν. 1558/1985 (Α-137) « Κυβέρ¬ 
νηση και Κυβερνητικά Όργανα», όπως προστέθηκε με το 
άρθρο 27του Ν. 2081/1992 (Α'-154) «Ρύθμιση του θεσμού 
των Επιμελητηρίων, τροποποίηση των διατάξεων των 
εμπόρων, βιοτεχνών και λοιπών επαγγελματιών του Ν. 
1712/1987 για τον εκσυγχρονισμό των επαγγελματιών και 
άλλες διατάξεις» και τροποποιήθηκε με το άρθρο 1 παρ. 

2α του Ν. 2469/1997 (Α'-38) «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις». 

2. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Αντικαθιστούμε τις παραγράφους 9 και 10 της 
1017350/5552/ΔΕ-Β/15.2.2001 (ΦΕΚ 223-Β) Α.Υ.Ο. ως εξής: 

«9. Η ελεγκτική αρμοδιότητα για τη διενέργεια τακτικού 
(οριστικού) φορολογικού ελέγχου των Αγροτικών Συνε¬ 
ταιριστικών Οργανώσεων και Κοινοπραξιών τους, υπάγε¬ 
ται στα κατωτέρω Ελεγκτικά Κέντρα ως ακολούθως: 

α) ΣταΤ.Ε.Κ. 

Οι Πρωτοβάθμιες Αγροτικές Συνεταιριστικές Οργανώ¬ 
σεις (Αγροτικοί Συνεταιρισμοί - Κοινοπραξίες Αγροτικών 
Συνεταιρισμών), ανεξάρτητα του ύψους των ακαθαρί¬ 
στων εσόδων τους. 

β) Στα Π.Ε.Κ. 

αα) Οι Δευτεροβάθμιες Αγροτικές Συνεταιριστικές Ορ¬ 
γανώσεις (Ενώσεις Αγροτικών Συνεταιρισμών - Κοινο¬ 
πραξίες Ενώσεων Αγροτικών Συνεταιρισμών), ανεξάρτη¬ 
τα του ύψους των ακαθαρίστων εσόδων τους και ββ) Οι 
Τριτοβάθμιες Αγροτικές Συνεταιριστικές Οργανώσεις 
(Κεντρικές Συνεταιριστικές Ενώσεις - Κοινοπραξίες Κε¬ 
ντρικών Συνεταιριστικών Ενώσεων) με ακαθάριστα έσο¬ 
δα μέχρι 3.000.000.000 δρχ. (ή 8.804.109 ευρώ) σε οποι¬ 
αδήποτε ανέλεγκτη χρήση. 

γ) Στο ΕΘ.Ε.Κ. 

Οι Τριτοβάθμιες Αγροτικές Συνεταιριστικές Οργανώ¬ 
σεις (Κεντρικές Συνεταιριστικές Ενώσεις - Κοινοπραξίες 
Κεντρικών Συνεταιριστικών Ενώσεων), με ακαθάριστα 
έσοδα από 3.000.000.001δρχ. και άνω (ή άνω 8.804.109 
ευρώ) σε οποιαδήποτε ανέλεγκτη χρήση. 

10. Η αρμοδιότητα τακτικού (οριστικού) φορολογικού 
ελέγχου υποθέσεων φορολογίας πλοίων, καθώς και λοι¬ 
πών φορολογιών που σχετίζονται με τις υποθέσεις αυτές, 
παραμένει στις αρμόδιες Δ.Ο.Υ. ανεξαρτήτως ύψους 
ακαθαρίστων εσόδων τους. 

Εξαιρετικά, στη ΔΟΥ Πλοίων Πειραιά παραμένει η αρ¬ 
μοδιότητα τακτικού (οριστικού) φορολογικού ελέγχου 
και όλων των εισοδημάτων των λοιπών κατηγοριών (πη¬ 
γών) πέραν των υποθέσεων του προηγούμενου εδαφίου 
με ακαθάριστα έσοδα ή αμοιβές μέχρι 350.000.000 δρχ. 
(ή 1.027.146 ευρώ) που πραγματοποίησαν σε οποιαδήπο¬ 
τε ανέλεγκτη χρήση». 

2. Επί υποθέσεων για τις οποίες ύστερα από τακτικό φο¬ 
ρολογικό έλεγχο έχουν εκδοθεί μερικά φύλλα ελέγχου - 
πράξεις, η συνέχιση του ελέγχου για τον προσδιορισμό 
της υπόλοιπης φορολογητέας ύλης και η έκδοση και κοι¬ 
νοποίηση οριστικών (συμπληρωματικών) φύλλων ελέγ¬ 
χου - πράξεωντων υποθέσεων αυτών, γίνεται από την ελε¬ 
γκτική αρχή που είχε την ελεγκτική αρμοδιότητα κατά την 
έναρξη του αρχικού ελέγχου και η οποία εξέδωσε τα με¬ 
ρικά φύλλα ελέγχου - πράξεις. 

Εξαιρετικά, σε περιπτώσεις που η ελεγκτική αρμοδιό¬ 
τητα των ανέλεγκτων χρήσεων των παραπάνω υποθέσε¬ 
ων υπάγεται σε ανώτερη ελεγκτική αρχή, τότε δύναται η 
ανώτερη αυτή ελεγκτική αρχή να συνεχίσειτον έλεγχο και 
να εκδώσει και κοινοποιήσει οριστικά (συμπληρωματικά) 
φύλλα ελέγχου - πράξεις των υποθέσεων αυτών. 

3. Κατά τα λοιπά εξακολουθούν να ισχύουν οι Α.Υ.Ο. 
που αναφέρονται στο θέμα. 

4. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2003 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 2/53061/0022 (2) 

Τροποποίηση της 2/48229/0022/28.8.2003 κοινής υπουρ¬ 
γικής απόφασης για καθιέρωση απογευματινής εργα¬ 
σίας σε διακόσιους σαράντα πέντε (245) υπαλλήλους 
της Κ.Υ. του Υπ. Δικαιοσύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ 

Έχοντας υπόψη: 

1) Τιςδιατάξειςτου άρθρου 15του Ν. 2592/98 (ΦΕΚ7 Α'). 

2) Τις διατάξεις του άρθρου 29α του Ν. 1558/85 «Κυ¬ 
βέρνηση και Κυβερνητικά Όργανα», όπως προστέθηκε 
με το άρθρο 27 του Ν. 2081/92 και αντικαταστάθηκε από 
το άρθρο 1 του Ν. 2469/97. 

3) Την 2/48229/0022/28.8.2003 κοινή απόφαση των 
Γ ενικών Γ ραμματέων Δικαιοσύνης και Οικονομίας και Οι¬ 
κονομικών, με την οποία εγκρίθηκαν 44.100 ώρες υπερω- 
ριακής εργασίας, για το χρονικό διάστημα από 1.7.2003 
έως και 31.12.2003 και για διακόσιους σαράντα πέντε 
υπαλλήλους (245), της Κεντρικής Υπηρεσίας του Υπουρ¬ 
γείου Δικαιοσύνης. 

4) Την ανάγκη καθιέρωσης απογευματινής εργασίας σε 
245 υπαλλήλους που υπηρετούν στην Κεντρική Υπηρεσία 
του Υπουργείου Δικαιοσύνης για την αντιμετώπιση εκτά¬ 
κτων και επειγουσών αναγκών. 

5) Την 2/80345/004/8.11.99 απόφαση «Μεταβίβαση 
εξουσίας υπογραφής» σύμφωνα με το άρθρο 7 παρ. 1 του 
Ν. 1943/91 (ΦΕΚδΟΑ'). 

6) Το γεγονός ότι από την απόφαση αυτή προκαλείται 
επιπλέον δαπάνη 152.200,00 € περίπου, σε βάρος του 
Κρατικού Προϋπολογισμού που θα καλυφθεί από τις εγ¬ 
γεγραμμένες πιστώσεις του Ειδ. Φορέα 17-110 ΚΑΕ 0511, 
αποφασίζουμε: 

Τροποποιούμε την 2/48229/0022/28.8.2003 κοινή από¬ 
φαση των Γενικών Γ ραμματέων Δικαιοσύνης και Οικονο¬ 
μίας και Οικονομικών κατά το μέρος που αφορά τον αρι¬ 
θμό των εγκριθεισών ωρών εργασίας για το διάστημα 
από 1.7.2003 έως και 31.12.2003, αντί του αριθμού των 
44.100 ωρών σε 95.550 ώρες εργασίας συνολικά και για 
το ανωτέρω χρονικό διάστημα. 

Από την απόφαση αυτή προκαλείται επιπλέον δαπάνη 
152.200.00 ευρώ, περίπου, σε βάρος του κρατικού προϋ¬ 
πολογισμού, η οποία θα βαρύνει τον ειδικό φορέα 17/110 
ΚΑΕ 0511, στον οποίο έχει εγγράφει πίστωση 514.200,00 
ευρώ. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2003 
Οι Γ ενικοί Γ ραμματείς 
Δημοσιονομικής Πολιτικής 
Υπουργείου Οικονομίας 

και Οικονομικών Υπουργείου Δικαιοσύνης 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΗΣ ΓΑΒΡΙΛΗΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20995 


Αριθ. Τ/11654 (3) 

Παραχώρηση της χρήσης-εκμετάλλευσης της ζώνης 
αγκυροβολιού τουριστικών σκαφών στην θέση Τσιρι- 
μπή στον Λιμένα «Βαθύ» Ιθάκης Νομού Κεφαλληνίας. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ'), όπως τρο¬ 
ποποιήθηκε και ισχύει και ειδικότερα τις διατάξεις του 
άρθ.34 του Ν.2160/93 περί δημιουργίας ζωνών αγκυρο¬ 
βολιού και καταφυγίων τουριστικών σκαφών όπως αντι- 
καταστάθηκε με τις διατάξεις της παρ. 7 του άρθ. 27 του 
Ν. 2636/98 και συμπληρώθηκε με τις διατάξεις της παρ.2 
του άρθ.19του Ν. 3049/2002. 

2. Τις διατάξεις του Π.Δ. 27/96 (ΦΕΚ 19/Α) περί συγχώ¬ 
νευσης των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης. 

3. Τις διατάξεις του Π Λ. 388/24.10.2001 (ΦΕΚ 254 Α) πε¬ 
ρί διορισμού Υπουργών, Αναπληρωτή Υπουργού και Υφυ¬ 
πουργών. 

4. Τις διατάξεις του Π.Δ. 142/12.6.2001 (ΦΕΚ123Α) πε¬ 
ρί σύστασης Γενικής Γραμματείας Τουρισμού στο Υπουρ¬ 
γείο Ανάπτυξης. 

5. ΤηνΤ/4202/9.7.2001 Κοινή Απόφαση Πρωθυπουργού 
και Υπουργού Ανάπτυξης περί διορισμού Γενικού Γραμ¬ 
ματέα Τουρισμού στη Γ ενική Γ ραμματεία Τουρισμού του 
Υπουργείο Ανάπτυξης. (ΦΕΚ 196 Γ). 

6. Το 313/19.9.2001 (Φ.Ε.Κ211 Α) Π.Δ περί μεταφοράς 
αρμοδιοτήτων από τον ΕΟΤ στο Υπουργείο Ανάπτυξης 
και στις Περιφέρειες, σύσταση υπηρεσιών και θέσεων 
προσωπικού στη Γενική Γραμματεία Τουρισμού και στις 
Περιφέρειες, μεταφορά πόρων και ρύθμιση των αναγκαί¬ 
ων λεπτομερειών. 

7. Την 485/31.10.2001 (ΦΕΚ1484Β) Κοινή Απόφαση του 
Πρωθυπουργού και Υπουργού Ανάπτυξης περί ανάθεσης 
αρμοδιοτήτων στους Υφυπουργούς Ανάπτυξης. 

8. Την Τ/2007/28.4.1998 (ΦΕΚ 449/Β) Υπουργική Από¬ 
φαση περί χωροθέτησης και δημιουργίας θαλάσσιας ζώ¬ 
νης αγκυροβολιού τουριστικών σκαφών στη θέση Τσιρι- 
μπή στον Λιμένα «Βαθύ» Ιθάκης Ν.Κεφ/νιάς. 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Το Ελληνικό Δημόσιο, όπως νομίμως εκπροσωπείται, 
παραχωρεί σύμφωνα με τις διατάξεις της παρ.6 του 
άρθ.34 του Ν.2160/93 όπως αντικαταστάθηκε με τις δια¬ 
τάξεις της παρ.7 άρθ.27 Ν.2636/98 και συμπληρώθηκε με 
τις διατάξεις της παρ.2 του άρθ. 19 του Ν.3049/2002,την 
χρήση και εκμετάλλευση της ζώνης αγκυροβολιού τουρι¬ 
στικών σκαφών στη θέση Τσιριμπή στον Λιμένα «Βαθύ» 
Ιθάκης Ν.Κεφ/νιάς, στο Δήμο Ιθάκης που εφ’ εξής θα απο- 
καλείται φορέας διαχείρισης της ζώνης αγκυροβολιού 
τουριστικών σκαφών ή απλά φορέας διαχείρισης και 
αποδέχεται την παραχώρηση με τους όρους που περιέ- 
χονται στην παρούσα. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης της ζώ¬ 
νης αγκυροβολιού, αρχίζει από δημοσιεύσεως της πα¬ 
ρούσας και λήγει μετά είκοσι τρία (23) χρόνια την αντί¬ 
στοιχη ημερομηνία. 


Η διάρκεια παραχώρησης δύναται να παραταθεί πριν 
την προβλεπόμενη λήξη,για μια επιπλέον δεκαετία, εφό¬ 
σον υπάρχει σχετικό αίτημα του φορέα διαχείρισης και 
εκατέρωθεν συ μφωνία για προσαρμογή των όρωντης πα¬ 
ραχώρησης (αντάλλαγμα κ.λ.π) στιςτότε κρατούσες συν¬ 
θήκες. 

Το καταβλητέο στο Δημόσιο (Δ.Ο.Υ Ιθάκης) ετήσιο 
αντάλλαγμα για την παραχώρηση της χρήσης και εκμε¬ 
τάλλευσης της ζώνης αγκυροβολιού ορίζεται στο ποσό 
των δύο χιλιάδων πεντακοσίων ογδόντα (2.580) ευρώ και 
θα καταβάλλεται στην οικεία Δ.Ο.Υ μέσα στο πρώτο εικο- 
σαήμερο κάθε έτους παραχώρησης αρχής γενομένης 
από την δημοσίευση της παρούσας. 

Το ετήσιο αντάλλαγμα θα αναπροσαρμόζεται αυξητικά 
στην αρχή κάθε έτους παραχώρησης κατά το ποσοστό 
αύξησης του τιμαρίθμου κόστους ζωής του προηγούμε¬ 
νου έτους, όπως προσδιορίζεται από την Τράπεζα της Ελ¬ 
λάδος ή άλλη κατά νόμο αρμόδια Υπηρεσία. 

Η ως άνω προσαύξηση ισχύει από το δεύτερο έτος πα¬ 
ραχώρησης και εφεξής. 

Η καταβολή του ανταλλάγματος, δεν αναστέλλεται από 
οποιονδήποτε λόγο, διέπεται δε από τις διατάξεις περί εί¬ 
σπραξης δημοσίων εσόδων. 

Τα προβλεπόμενα πάσης φύσεως έργα και εγκαταστά¬ 
σεις θα πρέπει να έχουν ολοκληρωθεί εντός τριών ετών 
από εκδόσεως της παρούσας σύμφωνα με τις εγκεκριμέ¬ 
νες μελέτες, τις απαιτούμενες κατά περίπτωση άδειες και 
τους κανόνες της επιστήμης και της τέχνης. 

Σε περίπτωση μη ολοκλήρωσης του έργου εντός του 
προαναφερόμενου χρόνου λόγω υπαιτιότητας του φο¬ 
ρέα διαχείρισης, θα επέρχονται σε βάρος του οικονομι¬ 
κές κυρώσεις που συνίστανται σε ποσοστό 1/12 του ετή¬ 
σιου ανταλλάγματος για κάθε μήνα καθυστέρησης. 

Ο φορέας διαχείρισης υποχρεούται: 

-Να λειτουργεί τη ζώνη αγκυροβολιού όλο το χρόνο 
σύμφωνα με τα οριζόμενα στον Γενικό Κανονισμό Λει¬ 
τουργίας Τουριστικών Λιμένων και στον Ειδικό Κανονισμό 
Λειτουργίας του αγκυροβολιού, να το διατηρεί σε καλή 
κατάσταση από πλευράς εγκαταστάσεων και παρεχομέ- 
νων υπηρεσιών και να μεριμνά για την συντήρηση και τις 
αναγκαίες επισκευές των έργων και εγκαταστάσεων αυ¬ 
τού, συμμορφούμενος προς τις τυχόν υποδείξεις των αρ¬ 
μοδίων οργάνων, που θα πραγματοποιούν τακτικούς και 
έκτακτους ελέγχους τόσο κατά την διάρκεια κατασκευής 
των έργων όσο και καθ’όλη την διάρκεια λειτουργίας της 
ζώνης αγκυροβολιού. 

-Να λαμβάνει όλα τα αναγκαία μέτρα σύμφωνα με τις 
κείμενες διατάξεις για την προστασία του περιβάλλοντος 
καθώς και για την ασφάλεια και προστασία των ελλιμενι- 
ζομένων σκαφών και των χρηστών της ζώνης αγκυροβο¬ 
λιού. 

-Να λάβει τα προληπτικά και κατασταλτικά μέτρα πυρο¬ 
προστασίας που προβλέπονται στην 10/2002 Πυροσβε¬ 
στική Διάταξη. 

-Να εφαρμόσει τα οριζόμενα στην 3418/07/2002 (ΦΕΚ 
712 Β) Κοινή Υπουργική Απόφαση, μέτρα για την παρα¬ 
λαβή και διαχείριση αποβλήτων. 

-Να μεριμνά για και την καθαριότητα, ευπρέπεια και ευ¬ 
ταξία της ζώνης αγκυροβολιού. 

Για την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, έχει κατατεθεί από 
το φορέα διαχείρισης στην Διεύθυνση Θαλάσσιου Τουρι- 

σμού και Τουριστικών Λιμένων η 621214-0/26.8.2003 Εγ¬ 
γυητική Επιστολή της Εθνικής Τράπεζας της Ελλάδας 
(Κατ/μα Ιθάκης), αορίστου διάρκειας ποσού δύο χιλιάδων 
πεντακοσίων ογδόντα (2.580) ευρώ.Σε κάθε αναπροσαρ¬ 
μογή του ανταλλάγματος η ως άνω εγγυητική θα αντικα¬ 
θίσταται ή θα συμπληρώνεται ώστε να είναι ισότιμη με το 
εκάστοτε νέο αντάλλαγμα, η δε επιστροφή της στο φορέα 
διαχείρισης θα γίνεται με την παράδοση της νέας εγγυη¬ 
τικής επιστολής. 

Ο φορέας διαχείρισης υποχρεούται να συμπληρώνει 
τηνπροαναφερόμενη εγγυητική επιστολή, όταν μετά από 
κατάπτωσή της μειωθεί στο 75% του παραπάνω ποσού. 

Η εγγύηση αυτή θα παραμείνει στο Δημόσιο μέχρι την λή¬ 
ξη ή την καθ’οιονδήποτε τρόπο λύση της παραχώρησης. 

Για την καλή και έγκαιρη εκτέλεση των υπολειπομένων 
έργων του αγκυροβολιού, έχει κατατεθεί από το φορέα 
διαχείρισης στην Διεύθυνση Θαλάσσιου Τουρισμού και 
Τουριστικών Λιμένων η 160883-5/26.8.2003 Εγγυητική 
Επιστολή της Εθνικής Τράπεζας της Ελλάδας (Κατ/μα 
Ιθάκης), αορίστου διάρκειας ποσού τεσσάρων χιλιάδων 
τετρακοσίων πενήντα δύο (4.452) ευρώ. Η ως άνω εγγύη¬ 
ση θα επιστραφεί στον φορέα διαχείρισηςτρείς μήνες με¬ 
τά την ολοκλήρωση του συνόλου των έργων της ζώνης 
αγκυροβολιού. 

Το Δημόσιο δικαιούται να εισπράττει από τις προανα- 
φερόμενες εγγυήσεις, με ισόποση κατάπτωση κάθε οφει¬ 
λή του φορέα διαχείρισης από ανταλλάγματα, ποινικές 
ρήτρες, πρόστιμα κ.λ.π. και γενικά κάθε απαίτηση που πη¬ 
γάζει από τυχόν παραβάσεις των όρωντης παραχώρησης 
από τον φορέα διαχείρισης. 

Ο φορέας διαχείρισης υποχρεούται να ασφαλίσει: 

α)το σύνολο των έργων και εγκαταστάσεων της ζώνης 
αγκυροβολιού, κατά παντός κατά κανόνα ασφαλιζομένου 
κινδύνου, ζημίας ή ατυχήματος κατά την διάρκεια οιων- 
δήποτε εργασιών εκτέλεσης ή συντήρησης αυτού, καθώς 
και κατά την διάρκεια λειτουργίας του. 

β)την αστική ευθύνη του έναντι κάθετρίτου καθ’όλητην 
διάρκεια παραχώρησης. 

Το Δημόσιο σαν κύριος της ζώνης αγκυροβολιού, δεν 
θα έχει καμία συμμετοχή για την κάλυψη οποιουδήποτε 
κινδύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δημό¬ 
σιο (Υπουργείο Ανάπτυξης). 

Αντίγραφα των εν λόγω ασφαλιστηρίων συμβολαίων θα 
πρέπει να κατατίθενται στην Δ/νση Θαλάσσιου Τουρι¬ 
σμού και Τουριστικών Λιμένων. 

Σε περίπτωση επελεύσεως ασφαλιστικής περιπτώσεως 
από εκείνες που καλύπτονται κατά τα ανωτέρω η ασφαλι¬ 
στική αποζημίωση θα εισπράττεται από τον φορέα δια¬ 
χείρισης υπό την προϋπόθεση ότι διατηρεί την ιδιότητά 
του αυτή, άλλως από το Ελληνικό Δημόσιο. 

Ο φορέας διαχείρισης θα υποχρεούται να αποκαταστή- 
σει τη ζημιά εντός της προθεσμίας που θα ταχθεί από το 
Ελληνικό Δημόσιο (Γενική Γραμματεία Τουρισμού /Δ/νση 
Θαλάσσιου Τουρισμού και Τουριστικών Λιμένων) 

Εάν παρέλθει άπρακτη η προθεσμία αυτή το Δημόσιο 
θα έχει κατά του φορέα διαχείρισης απαίτηση ίση με την 
ασφαλιστική αποζημίωση την οποία αυτός εισέπραξε ή 
θα εισέπραττε εάν επεδείκνυε την οφειλόμενη κατά τις 
περιστάσεις επιμέλεια. Το Ελληνικό Δημόσιο μπορεί να 
επιδιώξει την απαίτησή του αυτή και κατάτις διατάξεις πε¬ 
ρί είσπραξης δημοσίων εσόδων. 


Ο φορέας διαχείρισης υποχρεούται καθ’όλη τη διάρ¬ 
κεια της παραχώρησης να φροντίζει για την διατήρηση 
της κατοχής της ζώνης αγκυροβολιού τουριστικών σκα¬ 
φών και να αποκρούει με κάθε νόμιμο μέσο κάθε καταπά¬ 
τηση ή διεκδίκηση αυτού, ανεξάρτητα από οποιαδήποτε 
δικαστική ή εξώδικο ενέργεια στην οποία τυχόν θα προβεί 
το Ελληνικό Δημόσιο, έχοντας ευθύνη για κάθε, έστω και 
από ελαφρά αμέλεια, βλάβη, μείωση ή απώλεια δικαιω¬ 
μάτων του Ελληνικό Δημοσίου. 

Επίσης οφείλει να γνωστοποιεί άμεσα και στο Υπουρ¬ 
γείο Ανάπτυξης / Γενική Γ ραμματεία Τουρισμού / Δ/νση 
Θαλάσσιου Τουρισμού και Τουριστικών Λιμένων κάθε 
προσβολή δικαιώματος και κάθε σχετική δίκη, στην οποία 
το Ελληνικό Δημόσιο δικαιούται να παρέμβει. 

Σε περίπτωση παράβασης οποιουδήποτε όρου της πα¬ 
ρούσας παραχώρησης από τον φορέα διαχείρισης, το Ελ¬ 
ληνικό Δημόσιο δια των αρμοδίων οργάνων αυτού 
(Υπουργείο Ανάπτυξης / Διεύθυνση Θαλάσσιου Τουρι¬ 
σμού και Τουριστικών Λιμένων) δικαιούται, με την επιφύ¬ 
λαξη των λοιπών συνεπειών που προβλέπονται στην πα¬ 
ραχώρηση, να ζητήσει εγγράφως από το φορέα διαχείρι¬ 
σης να συμμορφωθεί εντός χρονικού διαστήματος 
τουλάχιστον 45 ημερών προς τις υποχρεώσεις του και 
εάν αυτός δεν τις εκπληρώσει εντός της τασσόμενης 
προς τούτο προθεσμίας, να προβεί σε ανάκληση της πα¬ 
ραχώρησης. 

Επιπλέον το Ελληνικό Δημόσιο δικαιούται να ζητήσει 
την απόδοση/ κατάπτωση του συνόλου ή μέρους των εις 
χείρας του εγγυήσεων, χωρίς αποζημίωση του φορέα 
διαχείρισης. 

Μετά την καθ οιονδήποτε τρόπο λήξη της παραχώρη¬ 
σης, ο φορέας διαχείρισης οφείλει να παραδώσει αμέσως 
και χωρίς αντιρρήσεις τη ζώνη αγκυροβολιού τουριστι¬ 
κών σκαφών, που περιέρχεται στο Ελληνικό Δημόσιο με 
όλες τις εντός αυτού εγκαταστάσεις, χωρίς καμία αποζη¬ 
μίωση του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού θεωρείται ως 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2003 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 
-Φ- 

Αριθ. 264753 (4) 

Πιστοποίηση φορέων για τη συμπλήρωση δηλώσεων 
ΟΣΔΕ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29 Ατού Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚ Α 137) όπως αυτό προστέθηκε 
με το άρθρο 27του Ν. 2081/92 (ΦΕΚΑ 154) και αντικατα- 
στάθηκε με το άρθρο 1 παρ. 2 α του Ν. 2469/97 (ΦΕΚ Α 
38). 

β) Του άρθρου 22παρ.3του Ν. 992/79 (ΦΕΚΑ280). 

γ) Των άρθρων 13 μέχρι 29 του Ν. 2637/98, «Σύσταση 
Οργανισμού Πληρωμών και Ελέγχου Κοινοτικών Ενισχύ- 

σεων Προσανατολισμού και Εγγυήσεων» (ΦΕΚ Α 200) 
όπως τροποποιήθηκαν και συμπληρώθηκαν με τα άρθρα 
4 του Ν. 2732/99 (ΦΕΚΑ 154), 24του Ν. 2945/2001 (ΦΕΚ 
Α223) και29του Ν. 3147/2003 (ΦΕΚΑ 135). 

2. Τον Κανονισμό ΕΟΚ 3508/92,για τη θέσπιση ολοκλη¬ 
ρωμένου συστήματος διαχείρισης και ελέγχου σχετικά με 
ορισμένα καθεστώτα ενισχύσεων. 

3. Τον Κανονισμό ΕΟΚ 1663/95, για έγκριση και έλεγχο 
της κανονικότητας και της νομιμότητας των σχετικών 
πληρωμών. 

4. Τις υποδείξεις των αρμοδίων οργάνωντης Ε.Ε. 

5. Την ανάγκη στήριξης των Ελλήνων παραγωγών με τις 
άμεσες ενισχύσεις που προβλέπονται από τα καθεστώτα 
του ΟΣΔΕ, τόσο στοντομέατης φυτικής παραγωγής, όσο 
και στον τομέα της ζωικής παραγωγής, και την τεχνική 
υποστήριξη προς αυτούς για την ένταξή τους στα καθε¬ 
στώτα αυτά. 

6. Την παροχή δυνατότητας στους παραγωγούς να επι- 
λέγουντον φορέα συμπλήρωσηςτων δηλώσεώντους στο 
ΟΣΔΕ. 

7. Το 580/Φ.48/03/23.04.2003 έγγραφο του Νομικού 
Συμβουλίου του Κράτους (Ειδικό Γραφείο Κοινοτικού Δι¬ 
καίου στο Υπουργείο Γεωργίας). 

8. Τις 86806/2.5.2003, 88599/20.5.2003 και 055447/ 
8.9.2003 έγγραφες προτάσεις του Οργανισμού Πληρω¬ 
μών και Ελέγχου Κοινοτικών Ενισχύσεων Προσανατολι¬ 
σμού και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους 4.000 Ευρώ περίπου για 
το τρέχον έτος και για καθένα από τα επόμενα πέντε έτη. 

Η παραπάνω δαπάνη έτους 2003 θα βαρύνει τον προϋ¬ 
πολογισμό έτους 2003 του Ο.Π.Ε.Κ.Ε.Π.Ε. Για καθένα 
από τα επόμενα πέντε έτη η δαπάνη που προκαλείται θα 
καλυφθεί από εγγεγραμμένες πιστώσεις των υπό κατάρ¬ 
τιση προϋπολογισμών του Ν.Π.Ι.Δ. του Ο.Π.Ε.Κ.Ε.Π.Ε. 
των ετών αυτών, αποφασίζουμε: 

Άρθρο 1 ο 

Οργανισμός πιστοποίησης 

Ορίζουμε τον ΟΠΕΚΕΠΕ αρμόδιο οργανισμό πιστοποί- 
ησης-έγκρισης φυσικών ή νομικών προσώπων (ιδιωτικού 
ή δημοσίου δικαίου), συνεταιρισμών ή ενώσεων προσώ¬ 
πων (εφεξής αναφερόμενοι ως «φορείς»), που έχουν την 
κατάλληλη εμπειρία και τεχνογνωσία, για την υποβοήθη¬ 
ση των παραγωγών στη συμπλήρωση των δηλώσεων 
τους στα καθεστώτα ΟΣΔΕ. 

Άρθρο 2ο 

Διαδικασία πιστοποίησης 

1. Για την πιστοποίηση των κατά το Άρθρο 1 φορέων, ο 
Ο.Π.Ε.Κ.Ε.Π.Ε., σε χρόνο που ο ίδιος προσδιορίζει, εκδί¬ 
δει ανακοίνωση τύπου για την υποβολή αιτήσεων εκδή¬ 
λωσης ενδιαφέροντος και ορίζει την προθεσμία, τον τόπο 
κατάθεσης των αιτήσεων, τα απαιτούμενα δικαιολογητι- 
κά και τυχόν άλλες διαδικαστικές λεπτομέρειες πρόσκλη¬ 
σης των ενδιαφερομένων. 

2. Ο ΟΠΕΚΕΠΕ διατηρείτο δικαίωμα με την παραπάνω 
ανακοίνωσή του να απευθύνεται σε ενδιαφερομένους 
είτε για το σύνολο των νομών της χώρας είτε για μέρος 
αυτών. Ομοίως, ο ΟΠΕΚΕΠΕ διατηρεί το δικαίωμα να 
απευθύνεται και σε ενδιαφερομένους είτε για το σύνολο 
των καθεστώτων ΟΣΔΕ ή για μέρος αυτών. 


Άρθρο 3ο 

Ορισμός Επιτροπής Αξιολόγησης των αιτήσεων 

1. Με απόφαση του Προέδρου του ΟΠΕΚΕΠΕ, συγκρο¬ 
τείται Επιτροπή Αξιολόγησης των αιτήσεων των ενδιαφε¬ 
ρομένων η οποία απαρτίζεται από υπαλλήλους του ΟΠΕ¬ 
ΚΕΠΕ των κεντρικών ή των περιφερειακών υπηρεσιών αυ¬ 
τού, με δυνατότητα συμμετοχής σ’ αυτήν και στελεχών 
των Διευθύνσεων του Υπουργείου Γεωργίας. Έργο της 
Επιτροπής είναι η αξιολόγηση των φακέλων υποψηφιοτή¬ 
των που θα υποβληθούν και η κατά την κρίση αυτής διε¬ 
ξαγωγή αυτοψίας στον τόπο εργασίας των υποψηφίων 
για την επαλήθευση των στοιχείων του φακέλου υποψη¬ 
φιότητας και τη γενικότερη αξιολόγηση των υποψηφίων 
φορέων (υποδομή, εμπειρία, γνώση, φερεγγυότητα, 
εντοπιότητα κλπ.) 

2. Η διεξαγωγή της αυτοψίας, προϋποθέτει την κατάθε¬ 
ση παράβολου, από τον υποψήφιο φορέα υπέρ του Δη¬ 
μοσίου, ύψους 150 € (εκατόν πενήντα ευρώ). 

3. Η αμοιβή των μελών και του γραμματέα της Επιτρο¬ 
πής αξιολόγησης των αιτήσεων καθορίζεται στο εφ’ άπαξ 
ποσό των 500 € ανά ετήσιο κύκλο πιστοποίησης. 

Άρθρο 4ο 

Κριτήρια αξιολόγησης 

Γενικώς, τα κριτήρια τα οποία ισχύουν για την πιστοποί¬ 
ηση των φορέων είναι: 

• Γνώση του αντικειμένου και των διαδικασιών ΟΣΔΕ. 

• Επιχειρησιακό σχέδιο για την οργάνωση και διεκπε¬ 
ραίωση της εργασίας. 

• Το προσωπικό που θα απασχοληθεί (πλήρως ή μερι¬ 
κά), με την ειδικότητα και το βιογραφικό σημείωμα αυτού. 

• Ο εξοπλισμός που θα διατεθεί αποκλειστικά ή μερικά 
για την εκτέλεση της εργασίας. 

• Δυνατότητα ηλεκτρονικής σύνδεσης με την κεντρική 
βάση δεδομένων. 

Άρθρο 5ο 
Πιστοποίηση 

1. Η Επιτροπή Αξιολόγησης των αιτήσεων των υποψη¬ 
φίων φορέων με πρακτικό της εισηγείται στον Πρόεδρο 
του ΟΠΕΚΕΠΕ την έκδοση απόφασης για πιστοποίηση 
υποψηφίων φορέων. 

2. Ένσταση επί της απόρριψης ενός υποψηφίου φορέα 
γίνεται εγγράφως, μέσα σε προθεσμία πέντε (5) εργάσι¬ 
μων ημερών από τη γνωστοποίηση της απόρριψης και 
εξετάζεται από τριμελή επιτροπή στην οποία συμμετέ¬ 
χουν δύο (2) εκπρόσωποι του Ο.Π.Ε.Κ.Ε.Π.Ε. και ένας (1) 
του Υπουργείου Γεωργίας. 

3. Επί ποινή άρσης της πιστοποίησης, κανένας πιστο¬ 
ποιημένος φορέας δεν έχει το δικαίωμα να εκχωρήσει τα 
δικαιώματα και τις υποχρεώσεις του που απορρέουν από 
τα προηγούμενα σε τρίτον. 

Άρθρο 6ο 

Διάρκεια πιστοποίησης 

1. Η διάρκεια της πιστοποίησης ορίζεται για μια (1) πε¬ 
ρίοδο ΟΣΔΕ. 

2. Με απλή συναίνεση των δυο μερών (ΟΠΕΚΕΠΕ και πι¬ 
στοποιημένου φορέα), η περίοδος ισχύος μιας πιστοποί¬ 
ησης δύναται να επεκταθεί μέχρι δύο (2) ακόμη περιό¬ 
δους ΟΣΔΕ, συνεχόμενες αυτής της πργφ. 1. 

3. Στο τέλος της τριετούς συνολικά διάρκειας ισχύος 
μιας πιστοποίησης, ο πιστοποιημένος φορέας έχει δικαί- 

ωμα να υποβάλει, ανεξάρτητα από τυχόν ανακοίνωση Τύ¬ 
που - πρόσκληση του ΟΠΕΚΕΠΕ, εκ νέου φάκελο υποψη¬ 
φιότητας και να τύχει νέας πιστοποίησης, σύμφωνα με τις 
διαδικασίες που ορίζονται στην παρούσα απόφαση ή 
όπως κάθε φορά ισχύουν. 

Άρθρο 7ο 

Αντικείμενο του φορέα 

1. Το αντικείμενο του φορέα είναι: 

• η αναπαραγωγή, διανομή και συμπλήρωση των αιτή- 
σεων-δηλώσεων των παραγωγών για την ένταξή τους στα 
καθεστώτα του ΟΣΔΕ, 

• η παροχή στον Ο.Π.Ε.Κ.Ε.Π.Ε. και σε συγκεκριμένη 
ηλεκτρονική μορφή, που θα προσδιορίσει ο ΟΠΕΚΕΠΕ, 
όλων των στοιχείων των αιτήσεων για την εισαγωγή τους 
στη βάση δεδομένων των καθεστώτων αυτών, και 

• η διόρθωση των λαθών που ενδεχομένως θα προκύ- 
ψουν στις αιτήσεις-δηλώσεις ΟΣΔΕ που θα έχει συμπλη¬ 
ρώσει ο φορέας για λογαριασμό των παραγωγών, μετά τη 
μηχανογραφική επεξεργασία της κεντρικής βάσης δεδο¬ 
μένων του προγράμματος. 

2. Με την πιστοποίησή του και τη συμμετοχή του στο 
πρόγραμμα, ο φορέας αναλαμβάνει την υποχρέωση τή¬ 
ρησης των προβλεπομένων οδηγιών και τεχνικών προ¬ 
διαγραφών που ορίζονται είτε γενικώς από τους Κοινοτι¬ 
κούς Κανονισμούς, είτε ειδικώς από τον ΟΠΕΚΕΠΕ και τις 
Διευθύνσεις του Υπουργείου Γεωργίας (Πληροφορικής, 
Τοπογραφικής, ΚΑΦΕ κ.ά.). 

Άρθρο 8ο 

Υλοποίηση προγράμματος 

1. Για την εξασφάλιση της προσήκουσας και έγκαιρης 
εκτέλεσης του κατά το άρθρο 7 αντικειμένου, οι πιστο¬ 
ποιημένοι φορείς έχουν το δικαίωμα να ζητούν και να 
λαμβάνουν από τον ΟΠΕΚΕΠΕ κάθε αναγκαία για τη διεκ¬ 
περαίωση της αποστολής τους πληροφορία. 

2. Ομοίως, ο ΟΠΕΚΕΠΕ έχει την υποχρέωση διοργάνω¬ 
σης περιοδικά εκπαιδευτικών σεμιναρίων ή ενημερωτι- 
κών-συντονιστικών συγκεντρώσεων για τους πιστοποιη¬ 
μένους φορείς και το δικαίωμα να απαιτεί, επί ποινή άρ¬ 
σης της πιστοποίησης, την παρακολούθηση αυτών από 
τους πιστοποιημένους φορείς. 

3. Οι εργασίες τις οποίες αναλαμβάνουν οι πιστοποιη¬ 
μένοι από τον ΟΠΕΚΕΠΕ φορείς θα αμείβονται από τους 
αιτούντες παραγωγούς, με βάση τιμοκατάλογο που θα 
συμφωνηθεί μεταξύ του φορέα και του παραγωγού, και 
ουδεμία πλέον αρμοδιότητα ή ευθύνη τυχόν συνεπειών 
έχουν ο ΟΠΕΚΕΠΕ ή το Υπουργείο Γεωργίας. 

Άρθρο 9ο 
Δημοσιότητα 

Με την προϋπόθεση τήρησης της αρχής της ίσης μετα¬ 
χείρισης, ο ΟΠΕΚΕΠΕ έχει το δικαίωμα δημοσίευσης κα¬ 
τάστασης με τους πιστοποιημένους φορείς ανάτηνχώρα 
ή συγκεκριμένους Νομούς με όποιο τρόπο κρίνει πρό¬ 
σφορο. 

Άρθρο 10ο 

Μεταβατικές και τελικές διατάξεις 

1. Με την παρούσα απόφαση εξουσιοδοτείται ο Πρόε¬ 
δρος του ΟΠΕΚΕΠΕ να ρυθμίζει με αποφάσεις του και άλ¬ 
λες λεπτομέρειες ή τεχνικά θέματα που αφορούν στο θέ¬ 
μα της πιστοποίησης φορέων για τη συμπλήρωση δηλώ¬ 


σεων ΟΣΔΕ και δεν περιλαμβάνονται στην παρούσα από¬ 
φαση. 

2. Η παρούσα απόφαση δεν αποκλείει τη δυνατότητα 
της υποβολής αίτησης - δήλωσης απευθείας από τον πα¬ 
ραγωγό, χωρίς δηλαδή να απαιτείται οπωσδήποτε η σύ¬ 
μπραξή του με πιστοποιημένο φορέα. 

Η απόφαση αυτή ισχύει μετά τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-Φ- 

Αριθ. 256215 (5) 

Συμπλήρωση της 239241/5.6.2003 απόφασης του 
Υπουργού Γεωργίας περί μεταβίβασης στο Γενικό 
Γ ραμματέα, Γ ενικό Δ/ντή, της Γ ενικής Δ/νσης Ανάπτυ¬ 
ξης και Προστασίας Δασών και Φ.Π.και στον Διευθυ¬ 
ντή, της Δ/νσης Ανάπτυξης Δασικών Πόρων της εξου¬ 
σίας να υπογράφουν «Με εντολή Υπουργού». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις 

α. Των άρθρων 16 & 29 του Ν. 1558/85 «Κυβέρνηση & 
Κυβερνητικά Όργανα» (Α137). 

β. Του άρθρου 81 του Ν. 1892/90 «Για τον εκσυγχρονι¬ 
σμό και την ανάπτυξη και άλλες διατάξεις» (Α 101). 

γ. Του άρθρου 29ατου Ν. 1558/85 «Κυβέρνηση και Κυ¬ 
βερνητικά Όργανα» (Α 137), όπως το άρθρο αυτό προ¬ 
στέθηκε με το άρθρο 27 του Ν. 2081/92 «Για τον εκσυγ¬ 
χρονισμό των επαγγελματικών οργανώσεων των εμπό¬ 
ρων, βιοτεχνών και λοιπών επαγγελματιών και άλλες 
διατάξεις» (Α 154) και τροποποιήθηκε μετηνπαρ. 2α του 
άρθρου 1 του Ν. 2469/97 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α38), ως και το γεγονός ότι με την έκδοση της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού. 

δ. Του Π.Δ.402/88« Οργανισμός του Υπουργείου Γεωρ¬ 
γίας « (Α 187) όπως τροποποιήθηκε μεταγενέστερα. 

ε. Του Π.Δ.228/01 (Α208) «Κατάργηση της Γενικής 
Γραμματείας Δασών και Φ.Π». 

2. Το από 1.9.2003 Υπηρεσιακό Σημείωμα της Γενικής 
Δ/νσης Ανάπτυξης και Προστασίας Δασών και Φ.Π.- 
Δ/νση Ανάπτυξης Δασικών Πόρων. 

3. Την 239241/03 απόφαση του Υπουργού « Μεταβίβα¬ 
ση στο Γενικό Γραμματέα, Γενικό Δ/ντή, τη Γενικής 
Δ/νσης Ανάπτυξης και Προστασίας Δασών και Φ.Π.και 
στον Διευθυντή, της Δ/νσης Ανάπτυξης Δασικών Πόρων 
της εξουσίας να υπογράφουν «Με εντολή Υπουρ- 
γού»(763 Β), αποφασίζουμε: 

1. Συμπληρώνουμε την 239241/5.6.2003 απόφαση του 
Υπουργού «Μεταβίβαση στο Γ ενικό Γ ραμματέα, στο Γ ενι¬ 
κό Δ/ντή της Γενικής Δ/νσης Ανάπτυξης και Προστασίας 
Δασών και Φ.Π. και το Δ/ντή της Δ/νσης Ανάπτυξης Δασι¬ 
κών Πόρων της εξουσίας να υπογράφουν «με εντολή 
Υπουργού» (763 Β') προσθέτοντας νέα 2011 αρμοδιότη¬ 
τα, το κείμενο της οποίας έχει ως εξής: 

ΠΕΡΙΓΡΑΦΗ ΑΡΜΟΔΙΟΤΗΤΩΝ ΟΡΓΑΝΟ ΠΟΥ ΠΡΟΤΕΙ- 

ΝΕΤΑΙ ΝΑ ΤΙΣ ΑΣΚΕΙ 

20: Αποφάσεις Τμηματικών 
πληρωμών ενδιάμεσων 
και τελικού σταδίου 

μελετών (μέτρου 6.3) Διευθυντής 


2. Κατά τα λοιπά ισχύει η 239241/5.6.2003 απόφαση 
του Υπουργού Γεωργίας (ΦΕΚ763/Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2003 

Ο ΥΠΟΥΡΓΟΣ 

Γ. ΔΡΥΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννν\/ν.θ1.9Γ - β-ιτΐ3ίΙ: \λ/θ6ιτι351θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπϊθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θιιιό 

θιιιό 

ΘΙΙΓΟ 

θιιιό 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































